I går fik alle elever på Nørre Gymnasium i Brønshøj en lille hilsen fra rektor Jens Boe. Rektor indleder med at han og lærerne glæder sig til se eleverne eftersommerferien - og så kommer chokket. Han truer med at bortvise alle elever, der i dag markerer at skoleåret er igang ved at drikke den traditionsrige 'øl ved stenen'.

Forældre har været kede af det

- Denne tradition har tidligere medført, at elever har drukket sig beruset i tilknytning til skolen, forældre har været kede af det, når de har skullet hente deres børn, som netop skulle starte i gymnasiet, men som nu ikke kan stå på benene - ligesom det har medført et ubændigt svineri, som der har været vanskeligheder med at få ryddet væk.

Tillader mig stærke sanktioner

- Jeg her helt på det rene med, at stenen ligger på offentlig grund uden for skolen. Men jeg tillader mig alligevel at håndhæve stærke sanktioner, hvis nogen alligevel tillader sig at drikke øl i forlængelse af skoledagen. For at der ikke skal være tvivl for nogen, så agter jeg at bortvise den elev, jeg tager med øl ved stenen, skriver Jens Boe, men en af de ældre elever - Christian J. Stærmose - er så forarget over, at rektor på den måde blander sig i, hvad eleverne gør efter skoletid, at han har skrevet til nationen!:

Det kan da ikke være rigtigt

- Stenen er offentlig grund og ikke skolens grund. Det kan da ikke være rigtigt, at man kan blive bortvist for at gøre noget uden for skolens grund, lyder det fra Christian, der selv har nydt to-tre øl ved stenen, da han gik i første og anden g.

Hvad mener du? Er det OK, at blive bortvist for at drikke øl efter skole



